એક્ચ્યુઅલી, ઉપર લખી તે સ્ટોરી તો સરકારે ટેકાના ભાવે ખરીદેલી મગફળીની બોરીઓ જેવી જ છે. એમાં મગફળી જેવી સ્ટોરી ઓછી ને ફાલતુગીરીના સ્ટફિંગની નકરી માટી જ ભરી છે. એક તો જુઓ લગભગ પોણા ત્રણ કલાકની આ ફિલ્મમાંથી તમામ સ્લો મોશન શોટ્સ કાઢી નાખો તો ફિલ્મની લંબાઈ અડધો કલાક જેટલી ઘટી જાય! આ ફિલ્મની શરૂઆત કરતાં પહેલાં ડિરેક્ટર રેમો ડિસોઝા અને એમના રાઈટર શિરાઝ અહેમદે (હા, આ ફિલ્મમાં રાઈટર પણ છે!) એક ચેકલિસ્ટ બનાવ્યું હોવું જોઈએ. એ લિસ્ટનાં તમામ એલિમેન્ટ્સ ટિક થઈ જાય એટલે ફિલ્મને બની ગયેલી જાહેર કરી દેવાની!